“โนมูระฯ” เชียร์ซื้อ JMART อัพกำไรปี 63-65 เฉลี่ย 3.2% พร้อมเป้าใหม่ 26 บ.
“โนมูระฯ” เชียร์ซื้อ JMART อัพกำไรปี 63-65 เฉลี่ย 3.2% พร้อมเป้าใหม่ 26 บ.
11 ม.ค. 2564

บริษัทหลักทรัพย์ โนมูระ พัฒนสิน จำกัด ระบุในบทวิเคราะห์เกี่ยกับ หุ้นบริษัท เจ มาร์ท จำกัด (มหาชน) หรือ JMART โดยปรับคำแนะนำเป็น “ซื้อ” ที่มูลค่าพื้นฐาน 26.00 บาท อิง SOTP โดยปรับประมาณการกำไรปี 2563-65 ขึ้นเฉลี่ย 3.2% ตามแนวโน้มการขยายตัวพอร์ตสินเชื่อของ SINGER ภาพรวมมองแนวโน้มกำไร 2564 ที่ 1.0 พันลบ. เติบโตสูง +28% จากปีก่อน ตามการเติบโตต่อเนื่องของ JMT, SINGER และ JMobile ประกอบกับ J-Fin, Jas Asset และธุรกิจย่อยอื่นๆ พลิกเป็นกำไรอย่างมั่นคงแล้ว จากเดิมที่มีผลขาดทุนบางไตรมาส โดยในระยะสั้นคาดกำไรไตรมาส 4/63 จะโตจากปีก่อน และจากไตรมาสก่อนอีกไตรมาส
ทั้งนี้ ปรับประมาณการกำไรปี 2563-65 ขึ้นเฉลี่ย 3.2% ตามลำดับจากการปรับคาดการณ์กำไรของ SINGER ขึ้นเฉลี่ย 30% (สัดส่วนกำไร 16% ของ JMART) โดยมองกำไรจะเติบโตเด่นรับผลบวกจากการเร่งขยายพอร์ตสินเชื่อรถบรรทุก C4C โดยประมาณการขนาดพอร์ตอยู่ที่ 6.0 พันล้านบาท (+66% จากปีก่อน), 1.0 หมื่นล้านบาท (+66%จากปีก่อน), และ 1.25 หมื่นล้านบาท (+25% จากปีก่อน) ในปี 2563-65 เพิ่มขึ้นจากสมมติฐานเดิมที่ 6.0, 6.5 และ 7.0 พันล้านบาท ตามลำดับ (เป้าบริษัท 1.0 หมื่นล้านบาท ในปี 2564) เนื่องจากเห็นพัฒนาการที่ดีอย่างต่อเนื่อง สะท้อนจากบริษัทพอร์ต ณ สิ้นงวดไตรมาส 3/63 อยู่ที่ 5.4 พันล้านบาท เพิ่มขึ้นสูง +59% จากปีก่อน, +18% จากไตรมาสก่อน (เป็นสินเชื่อ C4C 2.7 พันล้านบาท และสินเชื่อผ่อนเครื่องใช้ไฟฟ้า Hire Purchase 2.4 พันล้านบาท)
สำหรับมุมมองปี 2563-65 คาดกำไรปี 2564 ที่ 1.0 พันล้านบาท เพิ่มขึ้นสูง 28% จากปีก่อน หนุนจากคาดการเติบโตของ i) JMT (สัดส่วน 58% ของกำไร) จากรายได้ที่เพิ่มขึ้นจากกองหนี้ ซึ่งจะตัดต้นทุนหมด (Fully amortized) กองใหญ่อีก 1.0 หมื่นล้านบาท จากปี 2563 ที่ Fully Amortized เพิ่มขึ้น 5.7 พันล้านบาท ii) SINGER (16% ของกำไร) จากการเร่งขยายพอร์ตสินเชื่อ คาดเพิ่มขึ้น +66% จากปีก่อน iii) J-Mobile (12% ของกำไร) ยอดขายฟื้นตัวจากฐานต่ำ
ประกอบกับรับรู้ผลประโยชน์เต็มปีจากการปรับโครงสร้างลดต้นทุนในช่วงไตรมาส 2/63 iv) Jas-Asset (11% ของกำไร) ค่าเช่าฟื้นตัวจากฐานต่ำ v) ธุรกิจย่อยอื่นๆ เห็นการพลิกเป็นกำไรแล้วตั้ง แต่ไตรมาส 3/63 นอกจากนี้คาดมีโอกาสรับรู้กำไรพิเศษจากการปรับมูลค่ายุติธรรมเงินลงทุนของ JMART ใน J-Fintech มูลค่าราว 150 ล้านบาท ในช่วงไตรมาส 1/64 (ยังไม่ได้รวมในประมาณการกำไร) โดยในระยะสั้น คาดกำไรไตรมาส 4/63 จะโตจากปีก่อน และจากไตรมาสก่อนได้ตามการเติบโตต่อเนื่องของ JMT และ SINGER ผสาน J-Mobile เข้าช่วง High Season
ทั้งนี้ แนะนำ “ซื้อ” โดยปรับใช้มูลค่าพื้นฐานปี 2564 ใหม่ที่ 26 บาท อิง SOTP (เทียบเท่า Implied PER21F 22.7 เท่า -0.7 S.D. จากค่าเฉลี่ยย้อนหลัง 5 ปี ) เพิ่มขึ้นจากเดิมที่ 20.90 บาทหลักๆ จากการปรับเพิ่มมูลค่า SINGER และลด discount rate ลง เนื่องจากมองว่าควรให้ premium ขึ้นตามผลประกอบการเข้าสู่ Cycle ที่พลิกเติบโตสูง หลังปรับโครงสร้างธุรกิจทั้งหมด และมี Upside จากกำไรพิเศษราว 150 ล้านบาท คิดเป็นส่วนเพิ่มต่อมูลค่าพื้นฐาน 0.15 บาทต่อหุ้น